section_heading: Povijest sastava
paragraph_text: Sastav su 1999. godine osnovali braća Dave (bubnjevi) i Joe (gitara) Haley, te su im se ubrzo pridružili basist Cameron Grant i pjevač Matthew Chalk. Svoj prvi studijski album The Isle of Disenchantment objavili su 2001. godine. Idući, The Scepter of the Ancients objavljuju 2003., nakon kojeg kreću na prvu turneju po cijeloj Australiji. Sljedeće godine kreću na još jednu, na kojoj je Chalka privremeno zamjenjivao Jason Peppiatt, da bi na kraju turneje postao stalan član, te su prvi album s novim pjevačem, Symbols of Failure objavili 2006. godine. Nakon toga potpisuju za izdavačku kuću Nuclear Blast, te objavljuju albume (Ob)Servant 2008. i zasada posljednji The Inherited Repression 2012. godine. Na turneji 2010. godine, Peppiattija je zbog rođenja sina privremeno zamjenjivao Zdeněk "GTboy" Šimeček.